SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o prehodnih dogovorih za dvostranske sporazume o naložbah med državami članicami in tretjimi državami /* COM/2012/0603 final - 2010/0197 (COD) */





2010/0197 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o prehodnih dogovorih za dvostranske sporazume o naložbah med državami članicami in tretjimi državami 1. Ozadje Datum predložitve predloga Evropskemu parlamentu in Svetu (dokument COM(2010)344 final – 2010/0197 COD): || 7. 7. 2010 Datum stališča Evropskega parlamenta, prva obravnava: || 10. 5. 2011 Datum sprejetja stališča Sveta: || 4. 10. 2012 2. Cilj predloga Komisije Lizbonska pogodba je uvedla izključno pristojnost Unije na področju neposrednih tujih naložb kot del skupne trgovinske politike. V skladu s členom 2 Pogodbe o delovanju Evropske unije (PDEU) lahko samo Unija izdaja zakonodajne in sprejema pravno zavezujoče akte na področju, za katero ima izključno pristojnost. Če v PDEU ni posebne prehodne ureditve, ki bi pojasnila status dvostranskih sporazumov o naložbah držav članic, je cilj predloga uredbe Komisije, da z odobritvijo nadaljnjega obstoja vseh sporazumov o naložbah med državami članicami in tretjimi državami vzpostavi pravno varnost za investitorje, ki imajo koristi od teh sporazumov, in ustvari mehanizem za pooblastitev držav članic pod določenimi pogoji za pogajanja in sklenitev takih sporazumov v prihodnosti. 3. Pripombe k stališču Sveta Stališče Sveta, kot je bilo sprejeto na prvi obravnavi, v celoti odraža sporazum, dosežen 29. maja 2012 na trialogu med Svetom, Evropskim parlamentom in Komisijo. Glavne točke tega sporazuma so naslednje: – pojasniti status v skladu z zakonodajo Unije o dvostranskih sporazumih o naložbah držav članic, podpisanih pred začetkom veljavnosti Lizbonske pogodbe, tako da se potrdi, da navedeni sporazumi lahko ostanejo v veljavi (ali začnejo veljati), dokler jih ne nadomesti sporazum Unije o naložbah; – vzpostaviti pogoje, pod katerimi so lahko države članice pooblaščene za sklenitev in/ali ohranitev dvostranskih sporazumov o naložbah, podpisanih med začetkom veljavnosti Lizbonske pogodbe in začetkom veljavnosti te uredbe; – racionalizirati pogoje in postopke, v skladu s katerimi so države članice lahko pooblaščene za spremembo ali sklenitev dvostranskih sporazumov o naložbah s tretjimi državami po začetku veljavnosti te uredbe; – zagotoviti, da ohranitev veljavnosti sporazumov o naložbah držav članic ali pooblastitev za začetek pogajanj ali sklenitev dvostranskih sporazumov o naložbah s tretjimi državami ne bo preprečevala pogajanj ali sklenitve prihodnjih sporazumov o naložbah v Uniji; – zaradi uporabe Uredbe na Komisijo prenesti izvedbena pooblastila v skladu z Uredbo (EU) št. 182/2011 in uporabiti svetovalni postopek za sprejetje odločitev o dovoljenju v skladu z Uredbo. Komisija je v celoti podprla sporazum, dosežen na trialogu. 4. Izjave Komisija je sprejela in podpisala skupno izjavo Sveta, Parlamenta in Komisije o dejstvu, da se uporaba postopka v odboru v Uredbi ne bi smela obravnavati kot precedens za prihodnje akte o pooblastitvi držav članic v okviru izključnih pristojnosti EU in da se izbira svetovalnega postopka ne bi smela obravnavati kot precedens za prihodnje izvedbene akte v skladu s skupno trgovinsko politiko. 5. Sklep Komisija sprejema stališče Sveta.